
ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОРИ НА ВЪПРОСИ № 83,  

ПОЛУЧЕН НА 22.11.2011 г.   

И ПУБЛИКУВАН НА 25.11.2011 г.
ВЪПРОС № 83 

Здравейте,

Насоките за кандидатстване по тази мярка, както и във Ваш отговор №72/ 17.09.2011 г. е казано че "оценката на проектните предложения, постъпили в рамките на съответната сесия, се извършва в срок до 3 месеца от датата на изтичане на съответната сесия за набиране на проектни предложения. "

1) Моля отговорете кога се очаква изтичането на  този срок от три месеца за оценка на проектните предложения подадени в сесии за предварителния подбор с краен срок за подаване на предложения 9/3/2011,  10/5/2011, 12/7/2011 и 13/9/2011 ? 

2) Има ли нужда ИАНМСП от допълнителна експертна помощ за експедитивно изпълнение на процедурите по оценка и сключване на договори по предложенията по тази мярка с оглед приключването им в разумни срокове? Дали ИАНМСП има в предвид че забавянето на оценките и приключване на процедурите   по  тази мярка често обезсмисля иновациите в тези предложения - една иновация като чака минимум година и половина финансиране, преди тепърва да започне да се реализира, вече до голяма степен престава да бъде иновация и потенциала за бизнес успех намалява драматично ..

С Уважение, 

В. Василев 

22.10.2011 г.
ОТГОВОР № 83
Както е посочено в отговор на въпрос 72 по тази процедура, кандидатите могат да искат разяснения във връзка с процедурата за предоставяне на безвъзмездна финансова помощ преди представяне на проектните си предложения. Управляващият орган на оперативната програма няма задължение да публикува отговори на въпроси, свързани с етапите на оценка на проектните предложения. След изтичането на крайните срокове за подаване на проектни предложения за предварителен подбор се прекратява отговарянето на въпроси, свързани с кандидатстването на този етап. По тази процедура могат да се задават само въпроси, свързани с разяснения за втория етап на кандидатстване, само от кандидати, които успешно са преминали етапа на предварителен подбор.

